kardosdrur/scandi-wiki huggingface dataset:
Steelbath Suicide

Steelbath Suicide er det svenske melodiske dødsmetal-band Soilworks debutalbum der blev udgivet i 1998 gennem Listenable Records. I 2000 genudgav Century Media albummet med et nyt cover og et live bonusnummeret ved navn "Sadistic Lullabye." På den japanske version er sangene "Descentigrated Skies" og "Burn" (et Deep Purple cover) indkluderet. 

Sangen "Demon In Veins" er en færdiggjort version af "Wake Up Call" fra deres demo. Det eneste i sangteksten der blev ændret var omkvædet.

Numre 
"Entering the Angel Diabolique" – 2:25
"Sadistic Lullabye" – 2:55
"My Need" – 3:42
"Skin After Skin" – 3:27
"Wings of Domain " – 3:19
"Steelbath Suicide" – 2:54
"In a Close Encounter" – 2:52
"Centro de Predominio" – 2:06
"Razorlives" – 4:24
"Demon in Veins" – 3:43
"The Aardvark Trail" – 4:17
"Sadistic Lullabye (live)" – 3:17

Japanske bonusnumre 
 "Disintegrated Skies"
 "Burn" (Deep Purple cover)

Bonusnumre på genudgivelse 
 "Sadistic Lullabye (live)" – 3:17

Musikere 
 Björn "Speed" Strid – Vokal
 Peter Wichers – Guitar
 Ludvig Svartz– Guitar
 Carlos Del Olmo Holmberg – Keyboard, Synthesizer
 Ola Flink – Bas
 Jimmy Persson – Trommer

Debutalbum fra 1998
Metalalbum
Album fra Sverige
The Chainheart Machine

The Chainheart Machine er det andet album fra det svenske melodiske dødsmetal-band Soilwork der blev udgivet i 2000 gennem Listenable Records og er kendt som en favorit blandt mange fans. Albummet er et koncept album der er relateret til "Chainheart Machine." Efter sangen "Room No. 99" er der et skjult nummer der kun er 39 sekunder lang. På den japanske version blev nummeret "Shadowchild" tilføjet.

Numre 
 "The Chainheart Machine" – 4:01
 "Bulletbeast" – 4:37
 "Millionflame" – 4:20
 "Generation Speedkill" – 4:27
 "Neon Rebels" – 3:23
 "Possessing The Angels" – 3:55
 "Spirits Of The Future Sun" – 6:00
 "Machine Gun Majesty" – 5:06
 "Room No. 99" – 7:39
 Skjult nummer – 0:39
 "Shadowchild" (Japansk bonusnummer)

Musikere 
 Bjorn "Speed" Strid − Vokal
 Peter Wichers − Guitar
 Ola Frenning − Guitar
 Ola Flink − Bas
 Carlos Del Olmo Holmberg − Keyboard
 Henry Ranta − Trommer

Album fra 2000
Metalalbum
Album fra Sverige
Nintendogs

Nintendogs er et spil fra Nintendo, som kan spilles på deres spilsystem Nintendo DS.
Der findes 4 forkellige versioner af spillet, hvor den eneste forskel der er er hunderacerne, som man starter med.

Nintendogs: Chihuahua & Friends
Nintendogs: Dachshund & Friends
Nintendogs: Dalmatians & Friends
Nintendogs: Labrador & Friends

Handling 
Spillet går ud på, at man skal passe en eller flere hunde, som man køber i Nintendogs' kennel, og har derfor ingen ende. Man kan købe mad, vand, legetøj, børster osv. til sine hunde, og udover det kan man træne sin hund på agility-banen og i parken til de såkaldte "disc competitions". Med Nintendo DS' indbyggede mikrofon, og Nintendogs stemmegenkendelses-funktion, kan man lære hundene tricks. De lystrer derfor kun, når personen der har lært den trick'et siger kommandoen. Hunden kan lære op til 15 tricks, og når hunden kan en del tricks, kan man tage den til "Obedience" (Lydigheds) konkurrencer, og vinde penge så man kan købe flere ting eller flere hunde. Man kan også få en hundehvalp med sine hunde. Det man  skal gøre er at købe to hunde af de samme racer og en af de hunde skal være venlige,  kun give dem "Dry Food" og "Milk", og  kun gå tur og til konkurrencer med hannen; med tæven må man  kun lege med og pleje.
Det er godt når hannen ligger sammen med tæven, for så binder de bånd. Efter 4 dage skulle tæven gerne være blevet tyk, og så er hun gravid og så på et tidspunkt får man  en dejlig lille hvalp. 

Computerspil fra 2005
Nintendo-spil
Nintendo DS-spil
Colony

Colony er et album fra det melodiske dødsmetal-band In Flames der blev udgivet d. 22. juni 1999 gennem Nuclear Blast. Albummet blev indspillet af de nuværende medlemmer i bandet. Anders Fridén skrev sangene som så blev oversat til engelsk af Niklas Sundin. 

Albummet variere med forskellige aspekter lige fra religion til det spirituelle og fra det nogenlunde positive lys "Embody the Invisible" og "The New World" til det mere negative "Zombie Inc." og "Scorn."
Sporene "Behind Space '99" og "Clad in Shadows '99" er genindspillet numre fra In Flames' debutalbum Lunar Strain

Numre 
 "Embody The Invisible" – 3:37
 "Ordinary Story" – 4:16
 "Scorn" – 3:37
 "Colony" – 4:39
 "Zombie Inc." – 5:05
 "Pallar Anders Visa" – 1:41 (instrumental)
 "Coerced Coexistence" – 4:14
 "Resin" – 3:21
 "Behind Space '99" – 3:58
 "Insipid 2000" – 3:45
 "The New World"* – 3:18

Japanske version (1999) 
Bonusnumre:
 "Clad In Shadows '99" – 2:24
 "Man Made God" – 4:12

Koreanske Digipak (1999) 
Bonus numre:
 "Clad In Shadows '99"
 "Man Made God" (instrumental)
 "Murders In The Rue Morgue"

Deluxe udgave af CDen (2004) 
 Bonusmateriale: 
"Made Made God" (bonusnummer)
 Fotogalleri
 "Ordinary Story" musikvideo
 Computer wallpapers
 Pauseskærm
 Skins til musikprogrammet Winamp 
 Sangtekster

Musikere 
 Anders Fridén – Vokal
 Jesper Strömblad – Guitar
 Björn Gelotte – Guitar
 Peter Iwers – Bas
 Daniel Svensson – Trommer

Henvisninger 
Colony albumdetaljerl 
Colony Sangtekster 
Colony information

Noter 
 

In Flames-album
Album fra 1999
Vilhelm Krarup

Vilhelm Krarup (14. juli 1904 – 12. november 1999) var en dansk teolog, sognepræst og modstandsmand.

Sognepræst og teolog 
Han var søn af historikeren Alfred Krarup og fader til Søren Krarup. Vilhelm Krarup blev cand.theol. i 1932 og var derefter sognepræst i Hammelev-Enslev ved Grenaa 1932-1945. Efter Tage Schacks død i 1945 overtog han dennes embede som sognepræst i Simon Peters Kirke på Amager. Sit sidste embede havde han i Vester Åby-Åstrup på Sydfyn fra 1970-74. Han var redaktør af Tidehverv 1974-84.

Modstandsmand 
Han var aktiv i den danske modstandsbevægelse under besættelsen som medlem af modstandsorganisationen Ringen, ledet af Frode Jakobsen. Krarup, som blev medlem af regionsledelsen for Region I (Nordjylland), var utrættelig og husede en lang række forfulgte modstandsfolk, var nedkastningschef i Djursland mm. På et tidspunkt husede Krarup-familien den senere byleder i Aalborg Anders Johannes Jørgensen, som også fik lejlighed til at redde sine værter fra at blive taget af Gestapo. 6. december 1944 måtte Vilhelm Krarup dog gå under jorden i Aalborg. Han deltog i Ranumkonventet 10.-11. marts 1945.

Krarup var aktiv debattør i spørgsmålet om Retsopgøret efter besættelsen, bl.a. i bogen Opgørets Nødvendighed, som han skrev sammen med K.E. Løgstrup og H. Østergaard-Nielsen i 1945:

"Eftergivelsespolitikerne følte sig drevne af en ansvarstyngde, som i virkeligheden var uansvarlig. […] De følte sig som folkets beskyttere. De nænnede ikke at lade uvejret komme over folket […]. I stedet for at tage ansvaret op for danskhed og frihed tog de et barnepigeansvar op for befolkningen. […] De svigtede derved folket, så at folket til sidst selv måtte provokere eftergivelsespolitikkens ophør frem. De svigtede derved friheden, så at en frihedsbevægelse, opstået fra neden, måtte tage sig det ansvar på, som de ansvarlige løb fra."

Litteratur 
 Opgørets Nødvendighed. Opgør eller Selvbedrag. Retsgrundlaget for Udrensningen, Tidehvervs Forlag 1945.
 Opgørets nødvendighed : ord til øjeblikket – fra et langt liv. Forlaget Aros 1994.
 Vilhelm Krarup (1904-99) – præst og frihedskæmper : til erindring og eftertanke : efterladte arbejder samt et foredrag ved 100-årsdagen for hans fødsel. Slægtshistorisk Forlag (IKON Tekst og Tryk, Vallensbæk) 2004.
 Fra Simon Peters Kirke – Efterladte Prædikener (1. tekstrække). Tidehvervs Forlag 2006.

Eksterne henvisninger 
 

Danskere i 1900-tallet
Medlemmer af Ringen
Præster fra Danmark
Vilhelm
Redaktører fra Danmark
Operation Fortitude

Operation Fortitude var en britisk militæroperation, der blev i værksat i 1944 med det formål at forlede Nazityskland til at tro, at De Allierede foretog en troppeopbygning i området omkring Dover m.h.p. en forestående invasion i Frankrig nær Calais. De allierede gennemførte operation ved at opsætte en stor mængde atrapper af køretøjer, tanks, fly. m.v. i området, ligesom de benyttede afspillede lyde af lastbiler og kampvogne for at give illusionen af aktivitet i området. 

Operationen Fortitude blev sat i værk noget tid før Operation Overlord, der fandt sted 6. juni 1944. 

Fortitude
Delhi

Delhi (hindi: दिल्ली, punjabi: ਦਿੱਲੀ, urdu: دلی) er Indiens næststørste storbyområde efter Mumbai. Delhi har et indbyggertal på  indbyggere, og ligger i den nordøstlige del af landet ved Ganges-bifloden, Yamuna.

Politisk ligger Delhi direkte under de føderale myndigheder, og området er kendt som National Capital Territory of Delhi (forkortet NCT). Indiens hovedstad New Delhi ligger centralt i Delhi, og er en ny bydel som blev bygget tidlig i 1900-tallet. Delhis kommunale organisation (Delhi Municipal Corporation) administrerer hele unionsterritoriet bortset fra New Delhi, som er sin egen kommune, og Delhis garnisonsby, som står under militær administration. Ved folketællingen i 2011 havde hovedstadsterritorium Delhi et indbygger på .

Placeringen med Aravallibjergene i sydvest og Yamunafloden i øst har givet byen en strategisk handelsmæssig betydning idet de gamle hovedveje fra Kashmir, Bengalen og Indus-deltaet i det nuværende Pakistan er løbet sammen her. Byens position understreges af at den har været hovedstad i adskillige historiske riger der har eksisteret i regionen. Byen var Indiens hovedstad til Britisk Indien blev grundlagt i 1858.

Stedet har vært beboet igennem flere tusind år. Det ser ud til at den første omtalen af stednavnet Delhi stammer fra det første århundret f.Kr., da Raja Dhilu byggede en by og opkaldte den efter sig selv.

Old Delhi blev bygget af Shah Jahan og kaldes derfor ofte Shahjahanabad. Old Delhi ligger vest for Det røde fort (Lal Qila). Fortet ligger ved Yamuna og har sit navn efter den røde sandstenen, som har givet byggemateriale til de 16 m høje mure. Det blev bygget 1628-58 af Shah Jahan som kejserslot, og dannet en hel by for sig selv. Sydvest for fortet ligger Jama Masjid (1644–56), som er Indiens største moské. Den blev også grundlagt af Shah Jahan. Gennem århundrederne har området været del af flere riger og emperier der har taget over efter hinanden. I 1857 kom Delhi på britiske hænder og blev indlemmet i Punjab. I 1911 blev byen hovedstad for hele det indobritiske rige og i 1947 blev den hovedstad i den nu uafhænginge Indien.

Seværdigheder i Delhi 
 Red Fort
 Jama Mashid
 Jernpillen i Delhi

Referencer

Eksterne henvisninger
Wolfe+585, Senior

Wolfe+585, Senior (eller Hubert Blaine Wolfeschlegelsteinhausenbergerdorff) (født den 29. februar 1904, død den 24. oktober 1997) havde (muligvis) verdens længste navn. Han blev født i Bergedorf nær Hamburg og udvandrede senere til USA, hvor han slog sig ned i Philadelphia. I Guinness Rekordbog 1980 ses han foran et reklamebanner med sit navn.

Hans fulde navn var:

{{quote|Adolph Blaine Charles David Earl Frederick Gerald Hubert Irvin John Kenneth Lloyd Martin Nero Oliver Paul Quincy Randolph Sherman Thomas Uncas Victor William Xerxes Yancy Zeus  Sr.

Guinness Rekordbog 
Han optrådte i alle udgaver af Guinness Rekordbog fra omkring 1975 til 1982. I 1983 var kun den "kortere" navneform med, og i slutningen af 1980'erne forsvandt han helt fra bogen. Der har været spekulationer om at denne forsvinden kunne skyldes at redaktionen betragtede navnet som en spøg efter i første omgang at have troet på historien.

Referencer

Se også 
 Johann Gambolputty
 Taumatawhakatangihangakoauauotamateapokaiwhenuakitanatahu

Videre læsning 
  — the Museum of Hoaxes siger om denne historie "Seems to be true"

Personer fra USA
Verdensrekordindehavere
Personer fra Hamborg
Carin Rosenkrantz

Carin Sigrid Aurora Theresia lensbaronesse Rosenkrantz, født Ljunglöf (1. september 1906 i Stockholm–23. april 1996 på Rosengården Plejehjem, Hornslet). Begravet på Hornslet Kirkegård.

Datter af fabrikant Knut Fredrik Ljunglöf og Maria Maja von Heijne. Gift 1937 med lensbaron Holger Rosenkrantz til Rosenholm (1902-1975).

Carin
Personer fra Stockholm
Baronesser fra Danmark
JSP (flertydig)

JSP, akronymet henviser til forskellige artikler:

 Java Server Page – er et HTML- eller XML-dokument med indlejret javakode.
 Java stored procedure – et sæt SQL-erklæringer.
 JSP (editor) – java-kodegenerator.
Hagar den skrækkelige

Hagar den skrækkelige, også kendt som Hagar den grusomme og Hagar hin Håndfaste (og i nogle avisstriber som Hagbard og Baldur), er en tegneseriefigur. Han har optrådt i sit eget blad, som første gang blev trykt i 1988. Førhen kunne tegneseriestriberne kun findes i andre tegneserieblade, f.eks. Basserne, som det også er tilfældet i dag. Serien Hagar har været i gang siden 1973.

Selve striberne er tegnet af Dik Browne, men er nu overtaget af sønnen Chris Browne. Kort fortalt handler serien om vikingen Hagar. Øvrige medvirkende figurer er Leif, som er Hagars medhjælper.

Hagar har også en kone, Helga. Hagar og Helgas forhold er en smule anspændt, og dog hænger de stadigvæk sammen efter så mange år sammen i serien. Det umiddelbare indtryk er, at de helt klart er gift. Det kan især dømmes efter, hvordan de konstant er ude efter hinanden rent verbalt. Hagar har også en stor passion for at sidde på værtshus og drikke mjød, hvilket selvfølgelig ikke falder i god jord hos hans kone Helga. De har to børn, pigen Bjarka, og sønnen Hamlet. Disse to personer har også en stor rolle i serien. De optræder tit og er et godt udgangspunkt angående synsvikler/fortolkning på ungdommen i vores tid. De sidste familiemedlemmer er hunden Snif og anden Kvark.

Selvom serien giver det indtryk, at den foregår i vikingetiden, bliver mange af nutidens ting også draget med ind i sproget på serien, hvilket ofte giver en sjov opfattelse af, hvordan det hænger sammen.

Figurer 
 Hagar
 Helga
 Leif
 Bjarka
 Hamlet
 Snif
 Svend (vikingemedhjælper)
 Kvark (deres "husand")
 Dr. Skarnstyde
 Lut-Lars/Lutvig
 Helgas mor
 Lea
 Helgas veninde
 Skidt Arthur
 Onde Otto
 Bartenderen
 Munken

Tegneserier fra USA
UTM

UTM, akronymet henviser til forskellige artikler

 UAS Traffic Management - trafikstyring for droner
 Universal Transverse Mercator – grid baseret geografisk koordinatssystem.
 Unified Threat Management – styring af netværkssikkerhed gennem firewalls.
 Universal Turingmaskine – Alan Turings oprindelige model af Turingmaskinen.
Otto Møller

Otto Møller (født 20. februar 1831, død 13. januar 1915) var en dansk teolog og sognepræst.

Otto Møller blev født i Taarup Sogn i Viborg Stift som søn af sognepræst Hans Larsen Møller. Han blev teologisk kandidat i 1858 og blev i 1860 residerende kapellan i sin faders kirke i Gylling. Han forblev præst i Gylling Sogn til sin død i 1915.

Han var forfatter til en række bøger om dogmatik, men blev især kendt for sin brevveksling med Thomas Skat Rørdam. Denne brevveksling, der stod på i 55 år, er et enestående dokument indenfor dansk kirkehistorie, idet de to præster lidenskabeligt diskuterer tidens kirkelige og politiske begivenheder. Brevvekslingen udkom første gang i 1915 i en stærkt beskåret udgave ved Rørdams søn, Hemming Skat Rørdam. Han følte sig tvunget til at tage hensyn til endnu levende eller nyligt afdøde personer, der var omtalt mindre flatterende i brevene; endvidere var han bange for at kede læserne med abstrakte teologiske diskussioner.
I 1999 udkom brevvekslingen i en ubeskåret udgave i fire bind, udgivet af arkivaren og historikeren, dr.phil. Erik Nørr.

Udvalgte værker 
 Det faldne Menneskes Gjenfødelse og Fornyelse ved Daab og Nadver : et Forsøg. Karl Schønberg, 1872.
 Den hellige Nadver : belyst fra forskjelligt Synspunkt i syv Skjærtorsdagsprædikener. Schønberg, 1872.
 Jomfru Maria : syv Taler fra Bebudelsesdagen. Schønberg, 1879.
 Gjenløsningen eller Jesu Christi liv, død og opstandelse til verdens frelse, forsøgt fremstillet i sammenhæng. Schønberg, 1884.
 Om vor frelse fra det onde : nogle fornyede overvejelser. Schønberg, 1888.
 Den evangeliske Historie eller Herrens Liv paa Jorden : fremstillet efter det apostoliske Vidnesbyrd og ledsaget af vejledende Oplysninger. 1892.
 Tro og Gerning i Strid og Fred : nogle Overvejelser. Schønberg, 1900.
 Om Død og evigt Liv : nogle Aftentanker. Schønberg, 1903. 
 En Ledetråd gennem Johannes Evangelium : et efterladt Arbejde. Schønberg, 1916.

Litteratur 
 Rørdam, H. Skat: Otto Møller og Skat Rørdam. En brevveksling. G.E.C. Gads Forlag 1915.
 Bang, J.P: Gyllingpræsten Otto Møller. Liv og forfatterskab. G.E.C. Gads Forlag 1931.
 Nørr, Erik: Mellem Otto og Jakob : 61 års brevveksling mellem Gyllingpræsten Otto Møller og præsten og naturvidenskabsmanden Jakob Severin Deichmann Branth. Selskabet for Danmarks Kirkehistorie, 1986 
 Nørr, Erik: Breve mellem Otto Møller og Th. Skat Rørdam I-IV. Syddansk Universitetsforlag 1999.

Eksterne henvisninger 
 
 

Teologer fra Danmark
Præster fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Markeslev

Markeslev er en landsby på Nordvestsjælland med , beliggende i Hørby Sogn. Landsbyen ligger i Holbæk Kommune og hører til Region Sjælland.

Markeslev befinder sig på Tuse Næs ved Holbæk. Mens den oprindelige landsby var bygget op omkring Hørbygaard og Hørby Kirke ved Tuse Næs Vej, blev landsbyen fra udskiftningen i slutningen af 1700-tallet flyttet fra sin oprindelige placering og ca. 1,5 kilometer mod sydøst til området omkring Hørby Havn, der dengang hed Hørby Ladeplads.

Fra Markeslev var der færgedrift til Holbæk indtil 1972 og i tilknytning til havnen opstod den fortsat eksisterende Hørby Færgekro.

Kilder 

Byer i Holbæk Kommune
Hørby

Hørby er betegnelse for flere lokaliteter i Danmark og Sverige:

 Hörby (el. Hørby) – by i Skåne.
 Hørby (Frederikshavn Kommune) – en by i Hørby Sogn, Frederikshavn Kommune
 Hørby (Holbæk Kommune) – en landsby på Tuse Næs og et ejerlav i Hørby Sogn, Holbæk Kommune
 Hørby (Mariagerfjord Kommune) – en landsby og et ejerlav i Hørby Sogn, Mariagerfjord Kommune

Se også
 Gammel Hørby – landsby i Frederikshavn Kommune
 Hørbygaard – gods på Tuse Næs i Holbæk Kommune
 Hørbylunde Bakke – bakkedrag ca. 10 km vest for Silkeborg
 Hørby Færgekro – kro på Tuse Næs i Holbæk Kommune

Efternavn:
 Maria Hørby
Samarbejdspolitikken

Samarbejdspolitikken er det samarbejde som de ledende danske partier havde med den tyske besættelsesmagt under 2. verdenskrig fra april 1940 til august 1943.

Som led i samarbejdspolitikken blev der dannet samlingsregeringer bestående af de fire største partier Socialdemokratiet, Det Radikale Venstre, Det Konservative Folkeparti og Venstre.

Samarbejdspolitikken er et omstridt emne i besættelsen, og der er delte meninger om, den var en fordel for Danmark.

Det kan endvidere diskuteres, om termen "samarbejdspolitik" er korrekt, da et samarbejde forudsætter frivillighed. Politikerne blev presset til at give indrømmelser og tilpasse sig, og der var snarere tale om en indrømmelses-, tilpasnings- eller forhandlingspolitik med besættelsesmagten, end en samarbejdspolitik.

Erik Scavenius var udenrigs- og senere statsminister i denne periode efter pres fra kongen, som havde nægtet at godtage et ministerium med Munch som leder. Scavenius forbindes i høj grad med samarbejdspolitikken.

Fordele og ulemper ved samarbejdspolitikken

Se også 
 Vareforsyningsloven
 Kommunistloven

Kilder

Litteratur

Eksterne henvisninger 
 Besættelsessamlingen (webudstilling) om samarbejdspolitikken

Danmark under 2. verdenskrig
Havneløbet

Havneløbet er et udtryk for den del af Øresund der løber igennem København – Fra Trekronerfortet i nord til Sjællandsbroen i syd. Havneløbet adskiller Amagerkvarterene fra de sjællandske kvarterer og Slotsholmen. 

Der går 6 broer over havneløbet:

 Inderhavnsbroen (Mellem Nyhavn og Nordatlantens Brygge, cykel og gangbro)
 Knippelsbro (Mellem Slotsholmen og Christianshavn)
 Lille Langebro (Cykel og gangbro mellem Vester Voldgade og Langebrogade)
 Langebro (Mellem Vesterbro og Islands Brygge)
 Bryggebroen (Cykelbro mellem Vesterbro og Islands Brygge)
 Sjællandsbroen (Mellem Sydhavnen og Amager Fælled)

Naturområder i København
Københavns Havn
Gustav Brøndsted

Gustav Hans Brøndsted (1. november 1885 i Rønne – 16. november 1959 i København) var en dansk teolog, der var søn af forfatteren Karl Gustav Brøndsted og far til modstandsmanden Karl Gustav Stricker Brøndsted.

Biografi 
Gustav Hans Brøndsted blev født den 1. november 1885 i Rønne som søn af adjunkt Carl Gustav Brøndsted og den 27-årige hustru Clara Margrethe Kirstine Thomsen og døbt første søndag efter nytår 1886 i Rønne Kirke.

Gustav Brøndsted blev student i Århus 1904 og flyttede samme år til København, hvor han i 1911 blev cand.theol. fra Københavns Universitet. Han modtog accessit i 1907 for en afhandling om parabelhermeneutikken (forskningen i Jesu lignelser i Det Ny Testamente). Han var lærer i religion og sløjd ved Hellerup Realskole 1911-1922 og ved Øregaard Gymnasium fra 1922 til 1951. Han var sammen med N.I. Heje, Tage Schack og K. Olesen Larsen en af de fire oprindelige udgivere af Tidehverv. Beskæftigede sig i bøger og artikler i Tidehverv især med Det Ny Testamente og den oldkristne litteratur. Han var en skarp kritiker af Rudolf Bultmanns afmytologiseringsprogram.

Han var gift med den to år yngre Frederikke Agathe f. Stricker, sammen fik de i 1915 sønnen Karl Gustav Stricker Brøndsted, der i 1945 blev henrettet af besættelsesmagten.

I 1946 skrev Brøndsted derfor bogen Derfor blev han Frihedskæmper – Til minde om Karl Gustav Stricker Brøndsted.

Bibliografi (udvalgt)

Litteratur 
 Bramming, Torben: Tidehvervs historie. Forlaget Anis 1993.

Kilder

Eksterne henvisninger 
 

Teologer fra Danmark
Danskere i 1900-tallet
Gymnasielærere fra Danmark
Aage Stentoft

Aage Stentoft f. Stentoft Christensen (1. maj 1914 i Holbæk – 8. juli 1990 i Spanien) var en dansk komponist og teaterdirektør. Han er primært kendt for sine mange revyviser – i alt skrev han over 700 melodier, hvoraf mange stadig er populære.

Liv 
Aage Stentoft blev født i Holbæk i 1914. Efter studentereksamen fra Stenhus Kostskole ville han studere jura, men da han manglede penge, begyndte han at komponere musik til reklamer. I 1934 begyndte han som akkompagnatør og komponist for revyteatret Co-Optimisterne. Mange af hans melodier blev hurtigt populære og han tjente gode penge på at komponere og senere producere revyer.

Han blev direktør for en række teatre – Frederiksberg Teater, Dagmar Teatret, Det Ny Scala og Apollo Teatret. I 1961 emigrerede Aage Stentoft til Spanien. I 1973 vendte han tilbage til Danmark som leder af Tivoli Teatret til han i 1981 gik på pension og vendte tilbage til Spanien. Han døde i sit hjem nær Málaga i 1990.

Kendte sange 
 Luften var femten og vandet var seksten (1935)
 Dit hjerte er i fare, Andresen (1936)
 I den mellemste køje (1936)
 Henne om hjørnet (1936)
 Havnen (1937)
 Molak molak mak mak mak (1937)
 Konen, kællingen, madammen (1938)
 Månestrålen (1939)
 Alt var kun en drøm (1939)
 Den lille lysegrønne sang (1940)
 Jeg har aldrig kysset andre end Marie (1942)
 Såd'n var det ikke i halvfemserne (1944)
 Jacobsen (1948)
 Kys hinanden (1954)
 Pyt (1977)

Eksterne henvisninger 
 
 

Komponister fra Danmark
Filmkomponister fra Danmark
Teaterledere fra Danmark
Isselappen

Isselappen eller parietallappen er et strukturelt område i hjernen – en af fire hjernelapper. Den er lokaliseret øverst i hjernen bag pandelappen (frontallappen) og oven over tindingelappen (temporallappen). Den indeholder funktioner for sensorisk perception (evnen til at føle) og sprogforståelse (Wernickes område).

Parietal kortex 
Parietal kortex (isselappens bark) er den del af hjernebarken, der er placeret under issen bag frontal kortex og foran occipital kortex.

Hjernen
Temporal kortex

Temporal kortex (tindingelappens bark) er den del af hjernebarken, der er placeret lavt på siden af storhjernen. Øverst i temporal kortex sidder den primære hørebark (auditorisk kortex). Desuden er temporal kortex bl.a. involveret i hukommelse, såvel som forståelse og produktion af sprog.

Hjernen